वान डे लिग हुने
आईसीसीले शुक्रबार टेस्ट च्याम्पियनसिप र वान डे अन्तर्राष्ट्रिय लिगका लागि स्वीकृति दिएको छ । क्रिकेटको सर्वोच्च संस्थाले चारदिने टेस्ट क्रिकेटको परीक्षण गर्न पनि छुट दिने भएको छ । 
वेलिङटन — आईसीसीले शुक्रबार टेस्ट च्याम्पियनसिप र वान डे अन्तर्राष्ट्रिय लिगका लागि स्वीकृति दिएको छ । क्रिकेटको सर्वोच्च संस्थाले चारदिने टेस्ट क्रिकेटको परीक्षण गर्न पनि छुट दिने भएको छ । सीमित ओभरको क्रिकेटमा दर्शक झुम्मिन थालेपछि टेस्टलाई लोकप्रिय बनाउन लामो समयदेखि च्याम्पियनसिप माग भइरहेको थियो । आईसीसी प्रमुख कार्यकारी डेव रिचर्डसनले अकल्यान्डमा च्याम्पियनसिप र लिगका लागि अझै गृहकार्य बाँकी रहेको बताए । 